O 18 de mayo de 1302, dimpués d'haber estau forachitaus d'as suyas casas pa poder acullir a las tropas d'o exercito francés, o pueblo de Bruches tornó ta a ciudat, enzurizaus por Joan Breydel y Peter de Coninck, y asasinoron a qualsiquier francés que pudioron trobar. Diz a leyenda que identificaban a los franceses fendo-les prenunciar a frase “schild ende vriend” (escudo y amigo), una frase muit identificativa por a pronunciación d'os habitants d'a rechión. Pareixe que os franceses teneban muitas dificultatz pa prenunciar o soniu [sx] de schild. Dita mortalera ye conoxida como os Maitins de Bruches.